Kolumbija
Šis raksts ir par valsti. Par citām jēdziena Kolumbija nozīmēm skatīt nozīmju atdalīšanas lapu. Kolumbija (spāņu: Colombia), oficiālais nosaukums Kolumbijas Republika (spāņu: República de Colombia), ir Dienvidamerikas ziemeļrietumu valsts. Galvaspilsēta — Bogota. Austrumos robežojas ar Brazīliju un Venecuēlu, dienvidos ar Ekvadoru un Peru, rietumos ar Panamu. Ziemeļos valsti apskalo Karību jūra un Klusais okeāns rietumos. Kolumbijai pieder Sanandresa un Providensijas salas Karību jūrā un Malpelo sala Klusajā okeānā. Tā ir ESAO, ANO un Pasaules Tirdzniecības organizācijas dalībvalsts.